**Industrijsko-obrtnička škola Slatina**

**Trg Ruđera Boškovića 5a**

**33520 Slatina**

**Predmet:** Natječaj za sudjelovanje u Erasmus+ projektu: **CNC – alati za budućnost**

Industrijsko-obrtnička škola Slatina raspisuje Natječaj za sudjelovanje učenika u programu Erasmus+, ključna aktivnost 1 – Mobilnost u svrhu učenja za pojedince. Mobilnost će se realizirati u Njemačkoj, grad Franfurt na Majni. Svrha boravka u inozemstvu je stručna praksa.

**Opći cilj projekta:**

Stručna praksa za učenike zanimanja CNC operater u Njemačkoj u tehnološki naprednim tvrtkama, kako bi učenici stekli nova znanja i na tehnološki naprednim i suvremenim CNC strojevima, kompetencije i ideje za daljnje obrazovanje i rad na svojim budućim radnim mjestima.

**Tko može sudjelovati?**

Na mobilnost će ostvariti pravo ukupno 13 učenika i 3 nastavnika u pratnji kako slijedi:

Frankfurt na Majni, Njemačka u trajanju od dva tjedna - 13 učenika i 3 nastavnika u pratnji.

Pravo podnošenja prijave na Natječaj imaju SVI učenici Industrijsko-obrtničke škole Slatina , koji se obrazuju u zanimanju CNC operater/operaterka.

**Kriterij za odabir učenika:**

* Opći uspjeh učenika;
* Uspješno i pravovremeno izvršavanje zadataka na praktičnom radu, snalažljivost u radnom okruženju i poštivanje radne etike
* Ocjene iz praktične nastave i stručnih predmeta;
* Razvijene socijalne vještine - ocjene iz vladanja;
* Dobro poznavanje stranog jezika (najmanje A2 razina) –ocjene iz engleskog jezika;
* Motivacija za učenjem i stjecanjem novih kompetencija i iskustava – dostavljeno motivacijsko pismo i njegova kvaliteta;
* Pisana suglasnost roditelja

**Rok za podnošenje prijave je 26.02.2021.**

**Učenici dobivaju financijsku potporu** tijekom mobilnosti koja pokriva troškove putovanja (prijevoz autobusom), smještaj i prehranu. Za učenike je također osiguran džeparac koji će pokriti tekuće troškove učenika u Njemačkoj. Dakle, učenicima je mobilnost u cijelosti financirana, te učenici i njihovi roditelji ne snose nikakve troškove.

**Trajanje mobilnosti za obavljanje stručne prakse je 2 tjedna**, a termin koji smo dogovorili s partnerom Hrvatskim gospodarskim savezom za boravak u Njemačkoj (Kroatische Wirtschaftsvereinigung – KWVD – Frankfurt am Main) je **od 18. travnja 2021. do 1. svibnja 2021.**Vrijeme provedeno na mobilnosti u Njemačkoj učenicima je opravdano, te smatra da su bili na stručnoj praksi. Učenici će dobiti potvrdu o obavljenoj stručnoj praksi, koja im kasnije može poslužiti kao preporuka pri zapošljavanju ili sudjelovanju u sličnim projektima.  Osim toga, učenici će prema sustavu ECVET dobiti i ocjenu koja će biti priznata u školi, te će im se priznati ishodi učenja stečeni na mobilnosti